TU กำไรปกติแข็งแกร่ง!
มีการวิเคราะห์ว่า TU มีแนวโน้มผลการดำเนินงานปกติในไตรมาส 3 ปี 62 ปรับตัวดีขึ้นอีก เนื่องจากเป็น High Season ของธุรกิจทูน่าและกุ้ง
มีการวิเคราะห์ว่า TU มีแนวโน้มผลการดำเนินงานปกติในไตรมาส 3 ปี 62 ปรับตัวดีขึ้นอีก เนื่องจากเป็น High Season ของธุรกิจทูน่าและกุ้ง
9 ส.ค. 2562

คุณค่าบริษัท
มีการวิเคราะห์กันว่า บริษัท ไทยยูเนี่ยน กรุ๊ป จำกัด (มหาชน) หรือ TU ยังคงมีแนวโน้มผลการดำเนินงานปกติในช่วงไตรมาส 3 ปี 2562 จะปรับตัวดีขึ้นอีก เนื่องจากเป็น High Season ของธุรกิจทูน่าและกุ้ง อีกทั้งราคาทูน่าที่อยู่ในระดับต่ำจะส่งผลบวกต่ออัตรากำไรขั้นต้นของธุรกิจทูน่าเนื่องจากต้นทุนวัตถุดิบลดลง
สำหรับประเด็นด้านคดีความในสหรัฐฯ นั้น ปัจจุบันบริษัทชี้แจงว่าได้ตั้งสำรองค่าใช้จ่ายไปเกือบหมดแล้วในไตรมาส 2 ปี 2561 และไตรมาส 2 ปี 2562 ดังนั้นในอนาคตคาดว่าจะมีผลกระทบจากประเด็นดังกล่าวอีกไม่มาก
ส่วนผลการดำเนินงานไตรมาส 2 สิ้นสุดวันที่ 30 มิถุนายน 2562 บริษัทมีรายได้จากการขายทั้งสิ้น 32,213.55 ล้านบาท จากงวดเดียวกันของปีก่อน 33,774.83 ล้านบาท ขณะที่ทางด้านกำไรสุทธิขยับขึ้นมาอยู่ที่ 111.48 ล้านบาท หรือ 0.02 บาทต่อหุ้น จากงวดเดียวกันของปีก่อนกำไรสุทธิ 9.64 ล้านบาท หรือ 0.00 บาทต่อหุ้น สืบเนื่องจากโดนผลกระทบสุทธิจากการตั้งสำรองค่าใช้จ่ายทางกฎหมายสำหรับการดำเนินคดีความในประเทศสหรัฐอเมริกามูลค่า 1,402 ล้านบาท (ตั้งสำรอง 1,858 ล้านบาท และหักเครดิตภาษี 456 ล้านบาท)
ทว่าหากไม่รวมผลดังกล่าวกำไรสุทธิจากการดำเนินงานปกติงวดไตรมาส 2/2562 อยู่ที่ 1,513 ล้านบาท เติบโต 10.6% จากช่วงเดียวกันของปีก่อน และเพิ่มขึ้น 18.8% เมื่อเทียบกับไตรมาส 1/2562 โดยการฟื้นตัวมาจากราคาวัตถุดิบที่ปรับลดลง และอัตรากำไรของธุรกิจหลักปรับตัวดีขึ้น โดยอัตรากำไรสุทธิจากการดำเนินงานปกติไตรมาส 2/2562 อยู่ที่ 4.7% เพิ่มขึ้นเมื่อเทียบกับ 4.1% ในช่วงเดียวกันของปีก่อนหน้า
ขณะที่ผลการดำเนินงานงวด 6 เดือน สิ้นสุดวันที่ 30 มิถุนายน 2562 บริษัทมีรายได้จากการขายทั้งสิ้น 61,582.94 ล้านบาท จากงวดเดียวกันของปีก่อน 63,104.07 ล้านบาท ด้านกำไรสุทธิขยับขึ้นมาอยู่ที่ 1,384.88 ล้านบาท หรือ 0.29 บาทต่อหุ้น จากงวดเดียวกันของปีก่อนมีกำไรสุทธิ 878.63 ล้านบาท หรือ 0.18 บาทต่อหุ้น โดยโมเมนตัมอัตรากำไรดีขึ้นต่อเนื่องและดีกว่าคาด
ทั้งนี้เมื่อผลประกอบการแกร่ง ทางบริษัทประกาศจ่ายเงินปันผลสำหรับผลการดำเนินงานในช่วงวันที่ 1 มกราคม ถึง 30 มิถุนายน 2562 ตามมติการประชุมคณะกรรมการบริษัท ณ วันที่ 7 สิงหาคม 2561 มูลค่า 0.25 บาทต่อหุ้น จากการดำเนินงานในครึ่งปีแรกของปี 2562 โดยกำหนดวัน XD คือวันที่ 20 สิงหาคม 2562 วันกำหนดรายชื่อผู้มีสิทธิได้รับปันผล คือวันที่ 21 สิงหาคม 2562 และกำหนดจ่ายเงินวันที่ 3 กันยายน 2563
ในขณะที่นักวิเคราะห์ บล.ทรีนีตี้ แนะนำ “ซื้อ” ราคาเป้าหมาย 21 บาท/หุ้น ด้วยราคาปัจจุบันยังพอมี Upside บวกกับบริษัทจะจ่ายปันผล
…
ผู้ถือหุ้นรายใหญ่
รายชื่อกรรมการ